ওয়েব ডেস্ক : সম্পত্তি চাই। সে জন্য মাকে মারধর করতেও ছাড়ছে না শিক্ষিকা মেয়ে। এমনই অভিযোগ ঢাকুরিয়ার সবিতা বসু রায়ের। পুলিসের কাছে গিয়েছিলেন সত্তর বছরের বৃদ্ধা। নাঃ, কিছুই পাল্টায়নি। উল্টে প্রাণনাশের আশঙ্কা নিয়ে নিজের বাড়িতেই গৃহবন্দি সবিতা বসু রায়। বাড়ি দখলের চেষ্টা মেয়ের। অসহায় বৃদ্ধা নিজের বাড়িতেই একঘরে। নীচে এতদিন স্কুল চালিয়েছেন। এবার গোটা বাড়িটাই চাই। ঢাকুরিয়ার বাসিন্দা সবিতা বসু রায়ের মেয়ে দেবযানী শীল সে জন্য চাপ মাকে দিচ্ছেন। মেয়ের বিরুদ্ধে এমনই অভিযোগ করেছেন মা। আপত্তি জানিয়েছিলেন। অভিযোগ, তাতেও কর্ণপাত করেননি শিক্ষিকা মেয়ে। উল্টে মাকে বেধড়ক মার। অসহায় মহিলা গিয়েছিলেন পুলিসের কাছে। লেক থানায় অভিযোগও করেছিলেন।  কিন্তু থানা পাশে দাঁড়ায়নি। বক্তব্য বৃদ্ধার। এখন প্রাণনাশের আশঙ্কা নিয়েই নিজের বাড়িতে এক ঘরে মহিলা। মেয়ের দাবি,  মা মানসিক রোগী। আর গোটাটাই পারিবারিক বিবাদ। মন্তব্য দেবযানী শীলের। অসহায় বৃদ্ধা এখন বিচারের আশায়। মৃত্যুর জন্য দিন গুণতে গুণতে তাঁর একটাই প্রশ্ন, সব পাবে জেনেও কেন এমন আচরণ মেয়ের?